stanford-oval/wikipedia huggingface dataset:
Ruby on Rails

הלוגו של Ruby On Rails
Ruby on Rails ‏(נקראת בקיצור: Rails, ריילס, או RoR) הוא שלד תוכנה לכתיבת אפליקציות רשת, שנכתבה בשפת רובי (Ruby) כמיזם קוד פתוח. ריילס מיישמת ארכיטקטורת מודל-תצוגה-בקרה (MVC – Model-View-Controller) ומיפוי אובייקטים למסד נתונים יחסי (ORM). בין עקרונותיה: פשטות, אי-חזרה על קטעי קוד והעדפת מוסכמות על פני הגדרות. על ידי כך, מתאפשרת כתיבת אפליקציות רשת בעזרת מעט מאוד שורות קוד, יחסית לשלדי תוכנה ושפות תכנות אחרות.[דרוש מקור]
עקרונות מנחים

העקרונות המנחים את ריילס הם:
"אל תחזרו על עצמכם" (DRY - Don't Repeat Yourself)
"מוסכמות על פני הגדרות" (CoC - Convention Over Configuration)
עקרונות מנחים > אל תחזרו על עצמכם

הכוונה ב"אל תחזרו על עצמכם", שהגדרות צריכות להיכתב רק פעם אחת. כל ישות מוגדרת פעם אחת ובמקום אחד. עיקרון זה תורם לצמצום מספר שורות הקוד ליישום אפליקציה, ותורם רבות לצמצום מספר הבאגים באפליקציה. עם זאת, עיקרון זה קיים כמעט בכל שפות התכנות.
עקרונות מנחים > מוסכמות על פני הגדרות

על התוכניתן לבצע קונפיגורציה (הגדרות) רק כאשר ההגדרות אינן מתנהגות בהתאם ל"מוסכמות" של ריילס. לדוגמה: אם יש מודל בשם "Post" באפליקציה, אזי טבלת מסד הנתונים בו יישמרו ערכי המודל תיקרא "posts". אם התוכניתן חפץ לחרוג ממוסכמה זו, או אז עליו להגדיר את המיפוי החריג.
גם מוסכמה זאת קיימת בשפות פיתוח אחרות. כדוגמה, בערכת הפיתוח ג'ומלה, המתבססת על PHP, ישנם קיטים מוכנים רבים המאפשרים יכולות שונות (למשל, בלוג), שיוצרים טבלאות במסד הנתונים. אם רוצים לשנות את שם הטבלה, יש צורך להגדיר את המיפוי החריג.
היסטוריה

ריילס פותחה כשכבה נוספת על בסיס שפת Ruby על ידי דייוויד היינמאייר הנסון, בעת שעבד על כלי לניהול פרויקטים בשם Basecamp. הגרסה הראשונה, אותה פיתח בזמנו הפנוי, יצאה לאור ביולי 2004 בכנס רובי-קון. גרסה 1.0 יצאה לאור ב-13 בדצמבר 2005.
מיפוי אובייקטים

ריילס מכילה שכבת מיפוי אובייקטים למסד נתונים (ORM). דהיינו, אם התוכניתן מגדיר מודל בשם "User" המכיל פרטי משתמש, אזי המערכת תמפה את טבלת users ממסד הנתונים למודל זה ובחזרה ממנו. כלומר, אם בזמן ריצה ישתנה ערך באובייקט, לדוגמה על ידי:
myuser.name="Israel Israeli"
myuser.save
אזי שמו של המשתמש יישמר במסד הנתונים בצורה אוטומטית. ריילס תומכת בכל מסדי הנתונים הפופולריים (על ידי מודול ActiveRecord). בנוסף לזאת, ריילס תומכת בפריסה ועדכון של גרסאות חדשות, והמרת מסד הנתונים לתמוך בגרסאות החדשות בצורה יעילה ו"נטולת כאבים".
ארכיטקטורת מודל-תצוגה-בקרה

כמו תשתיות מודרניות דומות, גם Ruby on Rails בנויה בארכיטקטורת מודל-תצוגה-בקרה (MVC).
ארכיטקטורת מודל-תצוגה-בקרה > מודל

המודל הוא הנתונים עצמם. בריילס, כמו ביישומים אחרים שמשתמשים במסדי נתונים, מודל הוא אובייקט שמקביל לטבלה במסד הנתונים.
מחלקות מודל יורשות מ-ActiveRecord. ברגע שיורשים ממחלקה זו, המודל ממופה אוטומטית לטבלה במסד הנתונים, ויורש פונקציות גישה וחיפוש נתונים בצורה אוטומטית. כל השדות המופיעים בטבלה ממופים לפונקציות הבאות (accessors / getters and setters).[דרושה הבהרה] בנוסף, ריילס מאפשרת הגדרת יחסים בין מודלים, כגון: "has_many" ו"belongs_to". כך, אפשר להגדיר ש"ספר (book) שייך למחבר (author)" וריילס תממש את כל השאר – חיפוש על פי הקישור וגישה לנתונים. זאת ועוד, ניתן להגדיר מאמתים (Validators) אשר מוודאים בזמן ריצה כי הנתונים המסופקים עומדים בקריטריונים המוגדרים, כגון אורך מינימלי, הימצאות הערך בטווח מסוים, וכדומה.
ארכיטקטורת מודל-תצוגה-בקרה > תצוגה

בארכיטקטורת מודל-תצוגה-בקרה, "תצוגה" הוא החלק האחראי על תצוגת המודל לפי התנאים שמוגדרים על ידי ה"בקר". באפליקציות רשת, חלק זה כמעט נטול קוד, אלא בעיקר HTML, בו משובצים ערכים מהמודל או מהבקר (בדומה ל-JSP ו-PHP – אך ללא כתיבת קוד). לכל שיטה (Method) בבקר, יש לכתוב קוד תצוגה קצר. עימוד האתר נעשה במקום אחר. כך, ניתן לשנות את מבנה ועימוד האתר בנפרד מפלט פעולות ספציפי.
ארכיטקטורת מודל-תצוגה-בקרה > בקרה

הבקר מגיב לבקשות מהמשתמש, וקורא לביצוע לוגיקת האפליקציה (Business Logic). לאחר מכן הוא מקשר את תוצאות הריצה עם תבנית התצוגה. מתודות של הבקר מופעלות על ידי המשתמש על ידי קריאה להם מהדפדפן. כתוצאה מכך, ה-URL-ים של אפליקציית רשת שנכתבה בריילס הם פשוטים והגיוניים. כך, URL, כגון: http://myblog.com/creation/show/15, קורא לבקר בשם "creation", מפעיל שיטה בשם "show" ומעביר לה פרמטר "15", המזהה למשל את מאמר בלוג מספר 15.
בנוסף, לריילס קיימת מערכת "פיגומים" (Scaffolding), המייצרת בצורה אוטומטית את כל דפי האפליקציה הנחוצים להוספה, מחיקה ושינוי של כל טבלאות הנתונים של האפליקציה.
רכיבים נוספים

ריילס מגיעה עם מודולים נוספים, כגון: ActionMailer, המנהל שליחת וקבלת דואר אלקטרוני מתוך האפליקציה, תמיכה במתן שירותי SOAP מתוך האפליקציה, ספריות JavaScript לעבודה קלה עם AJAX ועוד.
ראו גם

Representational State Transfer
ASP.NET
Django
לקריאה נוספת

Agile Web Development with Rails, by Dave Thomas
Programming Rails, by Robby Russell
Ruby Cookbook: Rough Cuts Version, by Leonard Richardson
Not in Chronological Order

Not in Chronological Order (בעברית: לא בסדר כרונולוגי) הוא אלבום הבכורה של הזמרת-יוצרת האמריקאית ג'וליה מייקלס. האלבום יצא לאור ב-30 באפריל 2021 על ידי חברת התקליטים ריפבליק רקורדס. מתוך האלבום יצאו שני סינגלים.
רקע והכרזה

מייקלס הוציאה את סינגל הבכורה שלה "Issues" בשנת 2017, לאחר מכן הוציאה את המיני-אלבום Nervous System, בשנת 2017, בהמשך, יצאו עוד שני מיני-אלבומים Inner Monologue Part 1 ו-Inner Monologue Part 2, בשנת 2019. ב-1 באוקטובר 2020, הוציאה את "Lie Like This", כסינגל ראשון מתוך האלבום.
ב-26 במרץ 2021, הוציאה את הסינגל השני "All Your Exes". ב-9 באפריל, הודיעה מייקלס במגזין Women's Wear Daily, כי תוציא את אלבום הבכורה שלה ב-30 באפריל באותה השנה. ב-14 באפריל, הכריזה מייקלס ברשתות המדיה החברתיות שלה את שמו של האלבום, Not in Chronological Order, ובאותו היום פרסמה את רשימת הרצועות ועטיפתו. יממה לאחר מכן, הוציאה מייקלס את הסינגל השלישי "Love Is Weird".
רשימת רצועות

| Not in Chronological Order> מס' | Not in Chronological Order> שם | Not in Chronological Order> משך | Not in Chronological Order>  | Not in Chronological Order>  | Not in Chronological Order>  | Not in Chronological Order>  | Not in Chronological Order>  | Not in Chronological Order>  | Not in Chronological Order>  |
| --- | --- | --- | --- | --- | --- | --- | --- | --- | --- |
| 1. | All Your Exes  | 3:29 |  |  |  |  |  |  |  |
| 2. | Love Is Weird  | 2:30 |  |  |  |  |  |  |  |
| 3. | Pessimist  | 3:18 |  |  |  |  |  |  |  |
| 4. | Little Did I Know  | 3:16 |  |  |  |  |  |  |  |
| 5. | Orange Magic  | 2:54 |  |  |  |  |  |  |  |
| 6. | Lie Like This  | 3:38 |  |  |  |  |  |  |  |
| 7. | Wrapped Around  | 2:43 |  |  |  |  |  |  |  |
| 8. | History  | 2:20 |  |  |  |  |  |  |  |
| 9. | Undertone  | 3:16 |  |  |  |  |  |  |  |
| 10. | That's the Kind of Woman  | 2:15 |  |  |  |  |  |  |  |
| משך כולל: | משך כולל: | 29:39 |  |  |  |  |  |  |  |
| Not in Chronological Order — מהדורת טארגט> מס' | Not in Chronological Order — מהדורת טארגט> שם | Not in Chronological Order — מהדורת טארגט> משך | Not in Chronological Order — מהדורת טארגט>  | Not in Chronological Order — מהדורת טארגט>  | Not in Chronological Order — מהדורת טארגט>  | Not in Chronological Order — מהדורת טארגט>  | Not in Chronological Order — מהדורת טארגט>  | Not in Chronological Order — מהדורת טארגט>  | Not in Chronological Order — מהדורת טארגט>  |
| --- | --- | --- | --- | --- | --- | --- | --- | --- | --- |
| 11. | Lie Like This (Acoustic)  |   |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 91 |
|  ארצות הברית | בילבורד 200 | 183 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד אלבומים דיגיטליים | 69 |
|  קנדה | מצעד האלבומים הקנדי | 97 |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 30 באפריל 2021 | הזרמת מוזיקה • הורדה דיגיטלית • תקליטור | סטנדרטית | ריפבליק |  |
| ארצות הברית | 30 באפריל 2021 | תקליטור | מהדורת טארגט | ריפבליק |  |
הערות שוליים

1 2  Not in Chronological Order, Discogs (באנגלית)
↑  Julia Michaels: Nervous System Album Review, pitchfork
↑  Julia Michaels' New EP Features Songs With Selena Gomez, Niall Horan: Listen, billboard
↑  Julia Michaels discusses 'Inner Monologue Part 2' & the scariest part of songwriting, billboard
↑  Julia Michaels Announces New Single "Lie Like This", idolator
↑  all your exes.... March 26th 🪓⚰ pre-save now 👉 JuliaMichaels.lnk.to/allyourexes, idolator
↑  Julia Michaels Has Already Arrived, wwd
↑  Not In Chronological Order out April 30, instagram
↑  Don't know how I wound up here... Love Is Weird 4.15 ❣, instagram
1 2  Not In Chronological Order by Julia Michaels (באנגלית בריטית), נבדק ב-2021-04-30
↑  Not In Chronological Order Signed CD – Julia Michaels Merch (באנגלית בריטית), נבדק ב-2021-04-30
| ג'וליה מייקלס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Not in Chronological Order |  |
| מיני-אלבומים | Nervous System • Inner Monologue Part 1 • Inner Monologue Part 2 |  |
| סינגלים | "Issues" • "Uh Huh" • "Worst in Me" • "Hurt Somebody" • "Heaven" • "Jump" • "Anxiety" • "What a Time" • "Okay" • "If You Need Me" • "Heartless" • "Give It to You" • "Lie Like This" • "Kissin' in the Cold" • "All Your Exes" • "Love Is Weird" • "Fingers Crossed" • "Only One" • "Sorry to Me Too" |  |
| השתתפות בסינגלים | "Carry Me" • "Friends" • "I Miss You" • "Coming Home" • "There's No Way" • "Lie to Me" • "Peer Pressure" • "If the World Was Ending" • "Cool Anymore" |  |
| סינגלים שיווקים | "Help Me Out" • "Just One Look" |  |
| שירים אחרים | "In This Place" |  |
| סיבובי הופעות | Inner Monologue Tour |  |
| --- | --- |
בקרת זהויות :  MusicBrainz release group: 5cde9f68-2d92-485e-92c2-37a85e393b53
Not a Damn Thing Changed

Not a Damn Thing Changed (בעברית: שום דבר לא השתנה) הוא שיר של הלהקה הדנית לוקאס גרהאם. השיר יצא לאור ב-12 באוקטובר 2018, והוא הסינגל השני של אלבום האולפן השלישי של הלהקה, 3 (The Purple Album). את השיר כתבו לוקאס פורקאמר, מורטן ריסטורפ, דייוויד לרבל, הנריק בריילד וולסינג ורסמוס הדגור. השיר הגיע למקום השני במצעד הסינגלים הדני.
רקע

פורצ'אמר סיפר על השיר "אני עדיין גר במרחק שני רחובות מהמקום בו גדלתי. אני עדיין מבלה עם אותם בחורים. השיר הוא מחווה לאחד מהבחורים שגדלתי איתם שתלה את עצמו בינואר. הוא היה גדול ממני בשלושה חודשים ועברנו את החיים יחד".
קליפ

הווידאו קליפ לשיר יצא ב-11 באוקטובר 2018 ואורכו 3 דקות ו-49 שניות. הקליפ בוים על ידי רן סאשה ג'והנסן. חברי הילדות של פורצ'אמר מופיעים בקליפ, שצולם בקופנהגן ובמקום הולדתם, כריסטיאנה. נכון לנובמבר 2020, הקליפ צבר למעלה מ-9 מיליון צפיות ביוטיוב.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Not a Damn Thing Changed  | 3:13 |  |  |  |  |  |  |  |
מיקומי שיא

|   ‏‏‏  מצעדים שבועיים (2018)> מדינה |   ‏‏‏  מצעדים שבועיים (2018)> מצעד |   ‏‏‏  מצעדים שבועיים (2018)> מיקום שיא |   ‏‏‏  מצעדים שבועיים (2018)>  |
| --- | --- | --- | --- |
|  דנמרק | היטליסטן | 2 |  |
|  שוודיה | סוורייטופליסטן | 16 |  |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| דנמרק | 12 באוקטובר 2018 | הורדה דיגיטלית | קופנהגן רקורדס • Then We Take the World |
הערות שוליים

↑  לוקאס פורקאמר, סטפן פורסט, מורטן ריסטורפ, דייוויד לרבל, הנריק בריילד וולסינג, רסמוס הדגור
1 2  "Lukas Graham Grieve, Heal in 'Not a Damn Thing Changed' Video". Rolling Stone. נבדק ב-9 בנובמבר 2018. {{cite web}}:  (עזרה)
↑  "Lukas Graham - Not A Damn Thing Changed [OFFICIAL MUSIC VIDEO]". YouTube. נבדק ב-9 בנובמבר 2018. {{cite web}}:  (עזרה)
| לוקאס גרהאם |
| --- | --- | --- |
לוקאס פורקאמר • מארק פאלגרן • מגנוס לארסון אנדרס קירק • מורטן ריסטורפ • קספר דאוגארד
| אלבומי אולפן | Lukas Graham • Lukas Graham (Blue Album) • 3 (The Purple Album) |  |
| סינגלים | "Ordinary Things" • "Drunk in the Morning" • "Criminal Mind" • "Better Than Yourself (Criminal Mind Pt 2) • "Mama Said" • "Strip No More" • "7 Years" • "You're Not There" • "Take the World by Storm" • "Off to See the World" • "Love Someone" • "Not a Damn Thing Changed" • "Lie" • "Here (For Christmas)" • "Scars" • "Share That Love" |  |
| שיתופי פעולה | "Happy Home" • "Søndagsbarn" • "Golden" • "Holder Fast" |  |
| ערכים קשורים | דיסקוגרפיה • הדגור • סוספקט |  |
Vesyolye Ulybki

Vesyolye Ulybki (ברוסית: Весёлые Улыбки, ובעברית: חיוכים שמחים) הוא אלבום האולפן השלישי ברוסית של צמד זמרות הפופ הרוסיות ט.א.ט.ו.. האלבום יצא לאור ב-21 באוקטובר 2008, על ידי חברת התקליטים סטודיה סויוז.
סינגלים

"Белый плащик" - יצא לאור ב-29 בנובמבר 2007, כסינגל הראשון מתוך האלבום.
"220" - יצא לאור ב-15 באפריל 2008, כסינגל השני מתוך האלבום
"You and I" - יצא לאור ב-12 בספטמבר 2008, כסינגל השלישי מתוך האלבום
"Snegopady" - יצא לאור ב-17 באפריל 2009, כסינגל הרביעי והאחרון מתוך האלבום.
רשימת רצועות

| Vesyolye Ulybki> מס' | Vesyolye Ulybki> שם | Vesyolye Ulybki> משך | Vesyolye Ulybki>  | Vesyolye Ulybki>  | Vesyolye Ulybki>  | Vesyolye Ulybki>  | Vesyolye Ulybki>  | Vesyolye Ulybki>  | Vesyolye Ulybki>  |
| --- | --- | --- | --- | --- | --- | --- | --- | --- | --- |
| 1. | Intro  | 3:09 |  |  |  |  |  |  |  |
| 2. | Белый плащик (Beliy Plaschik)   | 3:14 |  |  |  |  |  |  |  |
| 3. | You and I  | 3:16 |  |  |  |  |  |  |  |
| 4. | Снегопады (Snegopady)   | 3:15 |  |  |  |  |  |  |  |
| 5. | 220  | 3:07 |  |  |  |  |  |  |  |
| 6. | Марсианские глаза (Marsianskie Glaza)   | 3:10 |  |  |  |  |  |  |  |
| 7. | Человечки (Chelovechki)   | 3:27 |  |  |  |  |  |  |  |
| 8. | Весёлые улыбки (Vesyolye Ulybki)   | 2:04 |  |  |  |  |  |  |  |
| 9. | Running Blind  | 3:39 |  |  |  |  |  |  |  |
| 10. | Fly on the Wall  | 3:59 |  |  |  |  |  |  |  |
| 11. | Время луны (Vremya Luny)   | 3:23 |  |  |  |  |  |  |  |
| 12. | Не жалей (Ne Zhaley)   | 3:06 |  |  |  |  |  |  |  |
| משך כולל: | משך כולל: | 38:54 |  |  |  |  |  |  |  |
הערות שוליים

↑  בוריס רנסקי, סרחיו גלויאן, ג'וש אלכסנדר, בילי סטיינברג
| --- | --- |
בקרת זהויות :  MusicBrainz release group: b6f5cc71-9fea-3681-b46c-a725a71a136b
PayPal

| --- | --- |


 נתונים כלליים
 בורסה:  נאסד"ק (6 ביולי 2015–PYPL) 
 מייסדים:  קן הווארי, פיטר ת'יל, יו פאן, לוק נוסק, מקס לבצ'ין, אילון מאסק 
 תקופת הפעילות:  1998–הווה (כ־26 שנים)
 חברת אם:  eBay 
 חברות בנות:  בריינטרי  Paydiant  Venmo  Zettle 
 מיקום המטה:  סן חוזה 
 משרד ראשי:  ארצות הברית סן חוזה, קליפורניה, ארצות הברית
 ענפי תעשייה:  שירותים פיננסים
 מוצרים עיקריים:  בנק כספים אינטרנטי
 שווי שוק:  80.74 מיליארד דולר (10 באוקטובר 2024)
 הכנסות:  27.52 מיליארד דולר (2022)
 רווח תפעולי:  3,837,000,000 דולר אמריקאי (נכון ל־2022) 
 רווח:  4.169 מיליארד דולר (2021)
 הון עצמי:  20,063,000,000 דולר אמריקאי (נכון ל־2020) 
 יו"ר:  ג'ון דונהיו 
 מנכ"ל:  דן שולמן 
 עובדים:  30,900
  
 www.paypal.com
 
פייפל הולדינגס (באנגלית: PayPal Holdings, Inc) הוא תאגיד פינטק אמריקאי המאפשר העברת כספים וביצוע תשלומים באינטרנט ברחבי העולם.
מהות השירות

האתר והשירות הוקמו כדי לאפשר רכישה או מכירה קלה יותר דרך האינטרנט. האתר פועל במדינות רבות, ובחלקן ישנה הגבלה של העברת כסף באמצעות השירות לבעל חשבון אחר או הגבלות אחרות. הכנסות השירות הן מעמלות המוכרים ומפרסום.
יתרונותיו של אתר אינטרנט מסוג זה הם אבטחה וריכוזיות. פרטי כרטיס האשראי נמצאים באתר מרכזי אחד, ולא מופצים באתרים רבים, שקשה לדעת מהי רמת האבטחה שלהם והסיכון שבהם לחשיפת פרטי כרטיס האשראי. כיוון שמדובר באתר גדול, ייחודי ומקצועי לנושא, שמשקיע הרבה בנושא אבטחת המידע, ההנחה היא שהסיכון לדליפת הנתונים נמוך יותר מאשר ברוב האתרים.
החברה מתחייבת לנסות לעזור ללקוח במקרה שהתבצעה תקלה ברכישה או בכל בעיה שיש בין הקונה למוכר, כגון קניית מוצר לא תקין, תיאור המוצר היה שגוי, או שהמוצר לא הגיע ללקוח. תחילה נפתח "עימות" שבו הקונה או המוכר מערערים על תקינות העסקה. במקרה ששני הצדדים לא הגיעו להסכמה, רשאי אחד הצדדים "להסלים" את המחלוקת לתביעה, שבה פייפל יבחן את המחלוקת תוך שהוא נותן לצד השני זמן מסוים לענות. במקרה שהצד השני לא ענה במסגרת הזמן המוקצב, תוכרע המחלוקת באופן אוטומטי לטובת התובע.[דרוש מקור][מפני ש...] במקרה שהנתבע ישיב, פייפל יבחן את האירוע ויכריע לטובת אחד הצדדים. לעיתים מנצלים הקונים שירות זה לרעה, וטוענים טענות שקריות: הם מתלוננים שהמוצר לא הגיע, או שהגיע במצב לא טוב, ובכך מאלצים את המוכר לתת החזר גם אם המוצר הגיע במלואו.[דרוש מקור]
כחלק מפעילות החברה, פייפאל מספקת הלוואות בריבית, המוענקות לספק כנגד תשלומים עתידיים הצפויים להתקבל מהלקוחות לאחר השלמת העברת הכספים.
היסטוריה

החברה הוקמה על ידי מקס לווצ'ין ופיטר ת'יל תחת השם Confinity בדצמבר 1998. במרץ 2000 התאחדה החברה עם המתחרה העיקרית שלה, "X.com", שהייתה בבעלות המיליארדר אילון מאסק. ב-2002 רכשה חברת eBay (אתר מכירה וקנייה מקוונת) את PayPal כדי לאפשר תשלום נוח ובטוח יותר במכירותיה הפומביות. בנוסף ל-eBay יש מספר רב של חברות העובדות עם PayPal. כתוצאה מן הקשר בין eBay ו-PayPal, חברת אמזון, אחד מעסקי הקמעונאות הגדולים ברשת, ומתחרה מרכזית של eBay, אינה מאפשרת לרכוש מוצרים דרכה באמצעות שימוש ב-PayPal. בחודש ספטמבר 2014 הוציאה חברת eBay הודעה רשמית על פיצול בין החברות והפיכת PayPal לחברה עצמאית.
בינואר 2008 רכשה PayPal את חברת ההזנק הישראלית Fraud Sciences, העוסקת באבטחה של עסקאות מקוונות. בעקבות הרכישה, פתחה PayPal משרדים ברמת החייל, שבתל אביב ובהמשך עברו המשרדים של החברה למגדל אלקטרה.
ביולי 2008 פתחה PayPal את שוק המכירות למסחר גם בשקלים חדשים, בנוסף לשאר סוגי המטבעות המורשים באתר.
ברבעון השני של 2015 PayPal רכשה את חברת Cyactive הישראלית מבאר שבע. Cyactive עסקה בהגנת סייבר על בסיס חיזוי איומים עתידיים.
ראו גם

מיקרו-תשלום
הערות שוליים

↑  Ebay אישרה רשמית: מפצלת את פייפאל לחברה ציבורית נפרדת, באתר כלכליסט, 30 בספטמבר 2014
↑  דורון פישלר, eBay רכשה סטארט-אפ ישראלי תמורת 169 מיליון דולר, באתר ynet, 28 בינואר 2008
↑  אדר שלו, שירות התשלומים PayPal: "מקבלים גם שקלים", באתר ynet, 13 ביולי 2008
↑  רועי גולדנברג, ‏פייפאל מאשרת את החשיפה ב"גלובס": רוכשת את CyActive, באתר גלובס, 10 במרץ 2015
| שירותי תשלום בנייד |
| --- | --- | --- |
| שירותים פעילים | Apple Pay‏ • Apple Card‏ • bit‏ • גוגל פיי‏ • Samsung Pay‏ • PayPal‏ • Wallet‏ • יאנדקס. כסף |  |
| אילון מאסק |
| --- | --- | --- |
| חברות | Zip2‏ (1995–1999) • X.com (2000–1999, מאוחר יותר: PayPal)‏ • SpaceX (2002–הווה)‏ • טסלה (2004–הווה)‏ • SolarCity (2006–הווה)‏ • OpenAI (2015–הווה)‏ • ניוראלינק (2016–הווה)‏ • The Boring Company (2016–הווה)‏ • תאגיד אקס (2023–הווה) |  |
| פרויקטים נוספים | הייפרלופ |  |
| משפחה | קימבל מאסק • גריימס (בת זוג) |  |
| --- | --- |
בקרת זהויות :  NLI: 987007443881705171  PLWABN: 9810805823905606  BIBSYS: 1490965463969  GND: 1128672294  ISNI: 0000 0004 0475 4205  LCCN: nr2004027096  NKC: ko20231181637  SUDOC: 263780570  VIAF: 155243432   WorldCat (עם VIAF): 155243432
א.כ. נס ציונה

אייקון המועדון המופיע על חולצות המשחק
האולם הביתי "צימרמן החדש"
א.כ. נֵס צִיּוֹנָה היא אגודת ספורט ומועדון כדוריד ישראלי מהעיר נס ציונה, המתמודד בליגת העל בכדוריד.
היסטוריה

הקבוצה נוסדה בשנת 1980 בעיר נס ציונה על ידי מני ויצמן ויוסי גבע. הקבוצה נחשבה עד תחילת עונת 2008/2009 כאחת מהקבוצות המובילות בענף; חלק משחקני הקבוצה שיחקו בנבחרת ישראל. הקבוצה מטפחת מחלקת נוער מצליחה.
בעונות 2002/2003–2005/2006 סיימה הקבוצה כמדורגת רביעית בארץ, ובעונת 2007/2008 סיימה הקבוצה את העונה כאשר היא מדורגת שלישית בארץ. בעונת 2009/2010 הידרדרה הקבוצה לתחתית הטבלה ולא התמודדה על האליפות בפלייאוף.
הקבוצה משחקת בתלבושת בצבעים כתום וכחול. עד דצמבר 2013 שיחקה הקבוצה באולם צימרמן, אשר שנפתח ב-1987 והכיל כ-500 מקומות. בעקבות קריסת הגג באולם בסופה חורפית הוחלט להרוס את האולם. בעקבות זאת עברה הקבוצה לשחק בהיכל הספורט לב המושבה במשך כשלוש שנים. באוקטובר 2016 נחנך בעיר היכל הספורט צימרמן החדש המכיל 420 מקומות, והקבוצה עברה לשחק בו. ההיכל נבנה בעלות של כ-17 מיליון שקלים וכולל גם חדר כושר.
Vespertine

Vespertine (בוטניקה: שנפתח בערב; זואולוגיה: שפעיל בשעות הערב), שיצא לאור באוגוסט 2001, הוא אלבום מאת הזמרת, מוזיקאית וכותבת השירים האיסלנדית ביורק. באלבום זה יצרה ביורק עולם מופנם ושקט של ביטים קטנטנים ונושאים ליריים חלומיים ואישיים. על עטיפת האלבום מצולמת ביורק כשהיא לבושה בשמלת הברבור שגרמה למהומה בטקס פרסי האוסקר ב-2001.
האלבום הגיע בשיאו למקום ה-8 בטבלת האלבומים בבריטניה ולמקום ה-19 בטבלת הבילבורד בארצות הברית. וספרטיין היה מועמד לפרס האלבום האלטרנטיבי הטוב ביותר בטרס פרסי גראמי ב-2002. וספרטיין הוא האלבום עם קצב המכירות המהיר ביותר של ביורק ברחבי העולם, והוא מכר 2 מיליון עותקים ב-2001 בלבד. האלבום זכה גם להערכת המבקרים, וקיבל ביקורת של ארבעה וחצי כוכבים מתוך חמישה מהמגזין Allmusic וביקורת של ארבעה כוכבים מהמגזין רולינג סטון.
סינגלים

הסינגל הראשון מתוך האלבום, "Hidden Place", יצא לאור באוגוסט 2001. השיר הציג את האווירה של האלבום היטב, עם סאונד מינימלי ושירה שקטה ולוחשת. המילים מתארות את הרצון של ביורק לשמור את רגשותיה ואת מערכות היחסים שלה לעצמה. גרסת האלבום כוללת בית שאינו נשמע בגרסת הסינגל ובקליפ של השיר. "Hidden Place" הוא אחד מהסינגלים המסחריים הבודדים של ביורק שיצאו לאור בארצות הברית. בשיאו הגיע הסינגל למקום ה-21 בטבלאות הסינגלים בבריטניה ולמקום ה-16 בקנדה. הקליפ לשיר מציג נוזלים שונים זורמים לתוך ומחוץ לעיניה, אפה ופיה של ביורק. הקליפ נחל הצלחה גדולה בארצות הברית.
הסינגל השני מתוך האלבום הוא "Pagan Poetry", שיצא לאור בנובמבר 2001. הוא הגיע בשיאו למקום ה-38 בטבלאות הסינגלים בבריטניה ולמקום ה-12 בקנדה. הוא נכתב והופק על ידי ביורק. הקליפ לסינגל, בבימויו של ניק נייט, הוא על אישה שמכינה את עצמה לנישואים עם אהובה. היה זה גם אחד מהקליפים היותר שנויים במחלוקת של ביורק. הקליפ הציג את ביורק בשמלה שעוצבה על ידי אלכסנדר מקווין, שכיסתה רק את החלק התחתון של גופה. החלק העליון של השמלה נראה כמו פנינים שנתפרו על עורה של ביורק. הקליפ כלל גם תמונות קלוז אפ מאוד מטושטשות של יחסי מין, שצולמו בידי ביורק עצמה בפרטיות עם חברה מת'יו בארני, בעזרת מצלמה שניתנה לה על ידי נייט. הקליפ גם מראה תצוגה גרפית של פירסינג. הווידאו הוחרם על ידי MTV בארצות הברית. במרץ 2006, בגרסה הספרדית של המגזין רולינג סטון, השיר דורג במקום ה-38 ברשימת השירים הטובים ביותר בשנות האלפיים על ידי מומחי מוזיקה ספרדים.
הסינגל השלישי והאחרון מתוך האלבום הוא "Cocoon", שיצא במרץ 2002. הוא נכתב על ידי ביורק ותומס קנאק. השיר הוא על ילדה שזוהרת מרוב אושר עקב רומן שסחף אותה בהפתעה, והוא כולל כמה סיטואציות מיניות מתוארות בתור מטפורות. הקליפ היה כמעט שנוי במחלוקת כמו הקליפ הקודם, של "Pagan Poetry". הקליפ מציג את ביורק עירומה למראית עין (למעשה היא לובשת חליפת גוף מאוד צמודה) כשחוט אדום יוצא מפטמותיה ובסופו של דבר מתפתח לפקעת סביבה. הסינגל הגיע בשיאו למקום ה-35 בטבלאות הסינגלים בבריטניה.
רשימת השירים

כל השירים נכתבו על ידי ביורק, אלא אם מצוין אחרת.
טבלאות וזיכויים

| מדינה | מיקום שיא | זיכוי | מכירות |
| --- | --- | --- | --- |
| אוסטריה | 5 | - | - |
| אוסטרליה | 9 | - | - |
| איטליה | 2 | - | - |
| ארצות הברית | 19 | - | 404,000 + |
| בריטניה | 8 | כסף | 60,000 + |
| פולין | 6 | - | - |
| פינלנד | 3 | - | - |
| צרפת | 1 | פלטינה | 222,000 + |
| קנדה | 2 | זהב | 50,000 + |
| שוודיה | 7 | זהב | 30,000 + |
| שווייץ | 3 | - | - |
א.א.ק. קוקליה

א.א.ק. קוּקְלִיָּה (ביוונית: ΑΕΚ Κουκλιών, קיצור של Αθλητική Ένωση Κουκλιών – איגוד הספורט של קוקליה) היה מועדון כדורגל קפריסאי, ששיחק בכפר קוקליה במחוז פאפוס שבקפריסין.
היסטוריה

המועדון נוסד בשנת 1968 ושיחק בליגות הנמוכות של קפריסין לאורך השנים. בסוף עונת 2006/2007 עלה מהליגה הרביעית לליגה השלישית בקפריסין. המועדון שיחק 4 עונות ברציפות בליגה השלישית בקפריסין. בסוף עונת 2011/2012 הגיע למקום הראשון בליגה השלישית ועלה בפעם הראשונה לליגה השנייה בקפריסין. בעונת 2012/2013 הפסיד בסיבוב הראשון של הגביע הקפריסאי לקבוצת אתניקוס אחנס. בסוף העונה עלה לליגת העל הקפריסאית בפעם הראשונה בהיסטוריה. בעונת 2013/2014 הגיע לשמינית גמר הגביע הקפריסאי והפסיד לקבוצת ארמיס ארדיפו. ב-9 ביוני 2014 מוזגו הקבוצות א.א.ק. קוקליה וא.א.פ פאפוס למועדון כדורגל חדש – פאפוס.
Say Somethin'

"Say Somethin'" (בעברית: "תגיד משהו") הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפר סנופ דוג והזמר פארל ויליאמס, מתוך אלבום האולפן התשיעי שלה, The Emancipation of Mimi. השיר יצא לאור ב-3 באפריל 2006, על ידי חברת התקליטים איילנד רקורדס, כסינגל השביעי מתוך האלבום.
השיר הגיע למקום הראשון במצעד שירי הדאנס קלאב.
רקע וכתיבה

השיר נכתב על ידי מריה קארי, צ'אד הוגו, פארל ויליאמס וסנופ דוג והופק על ידי הנפטונז. השיר זכה להצלחה גדולה, כאשר דורג במקום ה-35 ברשימת שירי הדאנס קלאב המצליחים ביותר בארצות הברית בשנת 2006. כמו כן, זכה השיר להצלחה גם בפלנדריה.
כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.